Baltijas jūras valstu subreģionālā sadarbība

Baltijas jūras valstu subreģionālā sadarbība (BSSSC–Baltic Sea States Subregional Co-operation) ir ir politisks apakšreģionu tīkls Baltijas jūras reģionā.

BSSSC ir dibināta Stavangerā, Norvēģijā 1993. gadā. Organizācijas dalībnieki ir deviņu Baltijas jūras piekrastes valstu reģioni, kas hierarhiski atrodas vienu līmeni zem nacionālā līmeņa, no valstīm: Vācija, Dānija, Somija, Zviedrija, Norvēģija, Polija, Latvija, Lietuva un Igaunija.
BSSSC pastāvīgi sadarbojas ar citām Baltijas jūras reģiona un Eiropas organizācijām. BSSSC 2012. gadā atjaunoja savu kopīgo interešu deklarāciju ar Eiropas Reģionu komiteju.
BSSSC ir politisks tīkls, kura galvenās organizatoriskās struktūras ir:
 priekšsēdētājs, ko valde ievēlē rotācijas kārtībā uz divu gadu termiņu;
 valde, kas sastāv no diviem pārstāvjiem no katras Baltijas jūras valsts;
 sekretariāts, kas darbojas priekšsēdētāja un ad hoc darba grupu vadībā.
Galvenais BSSSC pasākums ir ikgadējā konference, kas notiek katru gadu agrā rudenī (septembrī–oktobrī).

Kopš 2025. gada 28. oktobra BSSSC prezidentūru rotācijas kārtībā pārņēma Vidzemes plānošanas reģions. Prezidentūras laikā BSSSC priekšsēdētājas pienākumus pilda Vidzemes plānošanas reģiona Attīstības padomes priekšsēdētāja Inese Suija-Markova, un BSSSC ģenerālsekretāres amata pienākumus pilda Vidzemes plānošanas reģiona Attīstības un projektu nodaļas vadītāja Laila Gercāne.

 Dalībvalstis 

 Dānija,
 Igaunija,
 Latvija,
 Lietuva,
 Norvēģija,
 Polija,
 Somija,
 Vācija,
 Zviedrija

 Prezidentūras 
• Inese Suija-Markova, Vidzemes plānošanas reģions, Latvija kopš 2025. gada

• Vernera Švarcs, Šlēsviga-Holšteina, Vācija 2024.-2025. gads

• Oļģierds Geblevičs, Rietumpomožes vojevodiste, Polija 2022.-2023. gads

• Mečislavs Struks, Pomožes vojevodiste, Polija 2019.-2021. gads

• Rodžers Raibergs, Austrumnorvēģijas apgabalu tīkls, Norvēģija 2017.-2019. gads

• Ossi Savolainens, Helsinku-Ūsimā reģions, Somija 2013.-2016. gads

• Oļģierds Geblevičs, Rietumpomožes vojevodiste, Polija 2011.-2012. gads

• Karstens-Ludvigs Līdemans, Brīvā un Hanzas pilsēta Hamburga, Vācija 2009.-2010. gads

• Arne Orens, Austrumnorvēģijas reģions, Norvēģija 2006.-2008. gads

• Uno Aldegrēns, Skones reģions, Zviedrija 2005.-2006. gads

• Edmunds Vitbrods, Brunons Sinaks, Pomožes vojevodiste, Polija 2000.-2004. gads

• Knuds Andersens, Bornholma, Dānija 1998.-2000. gads

• Gerds Valters, Šlēsviga-Holšteina, Vācija 1993.-1998. gads
 Sekretariāts 
Sekretariāta darbu rotācijas kārtībā nodrošina reģions, no kura tiek ievēlēts BSSSC priekšsēdētājs. Sekretariāts atbalsta priekšsēdētāju un valdi un ir atbildīgs par organizācijas ikdienas administrēšanu.
Sekretariāta darbību reglamentē valdes pieņemts darba plāns.

 Atsauces